Vi svir av stadig mer på gode matopplevelser på restaurant
Ifølge Næringslivets Hovedorganisasjon (NHO), spiser og drikker vi ute oftere enn før. Takk fra SSB viser at norske husholdningene i snitt 14.300 kroner på restauranttjenester årlig i 2012, 2000 mer enn bare året før. Da er ikke takeaway, barer og kafeer medregnet. Ifølge NHO er det grunn til å tro at forbruker har økt ytterligere de siste to årene. – Vi reiser mer, som introduserer oss for ny mat og gir mer mangfold i tilbudet. Det skaper igjen en økt matinteresse i folket. At det i 2014/2015 har dukket opp flere peruanske restauranter i Oslo, illustrerer poenget, sier administrerende direktør Kristin Krohn Devold i NHO Reiseliv, til VG.Samtidig som takeaway-tilbudet har blitt en større del av hverdagen til mange, har også flere fått øynene opp for finere matopplevelser, ifølge Devold. – Når nordmenn virkelig skal hygge seg, ønsker mange å besøke flottere restauranter. Matopplevelser kan i dag sidestilles med kulturopplevelser, og det er blitt vanligere å gi restaurantbesøk i gave til familie og venner. Studier fra Statens institutt for forbruksforskning (SIFO) viser at færre knytter det å spise ute til spesielle anledninger. – Det er ikke lenger like ekstravagant, men har blitt en større del av hverdagen til folk. Vi bruker en mye mindre andel av vår totale inntekt på mat, i dag 11 – 12 prosent, men i absolutte tall har vi aldri brukt mer, sier Annechen Bugge, forsker på mat- og spisevaner ved SIFO. Den ferske rapporten «Utredning om serveringsnæringen», laget på oppdrag for Nærings- og fiskeridepartementet, viser at andelen av inntekten vi bruker på å spise ute ikke øker etter hvert som inntekten øker. – Selv om de rikeste husholdningene åpenbart er svært viktige kjøpegrupper for serveringsnæringen, viser den ferske utredningen av næringen at «alle» nordmenn ønsker å bruke noe av inntekten til å spise ute, sier Devold. Rapporten viser at den delen av husholdningene som har ti prosent lavest inntekt bruker omtrent 3,5 prosent av sin inntekt på restauranttjenester, kafeer og barer. Like mye bruker de ti prosentene av husholdningene som har høyest inntekt.Norske restauranter omsatte i 2012 for 30,3 milliarder kroner, sammenliknet med 24,4 milliarder i 2007. Dette tilsvarer en økning på 24 prosent. Kilde: SSB NHO Reiselivs økonomibarometer viser at 80 prosent av serveringsbedriftene bruker lokale råvarer fra egen region. Blant ferieturister i Norge er det å gå på restaurant den tredje mest foretrukne aktiviteten, viser Turistundersøkelsen 2014 fra Innovasjon Norge. Dette er en økning fra året før. 45 prosent svarte det var en foretrukken aktivitet i 2014. I 2013 var tallet 36 prosent. Å spise lokal mat og drikke lokale drikkevarer er også en foretrukken aktivitet, viser Turistundersøkelsen. – Det er også noe som er blitt vesentlig mer populært. I 2014 svarte 40 prosent at det å spise lokal mat og drikke lokale drikkevarer var noe de ønsket å gjøre i ferien. I 2013 var tallet 27 prosent, sier Devold.
Hvert år bruker norske husholdninger mer enn 14.000 kroner på restaurant, og flere får øynene opp for finere matopplevelser.